open-index/open-wikipedia-markdown huggingface dataset:
პოლინა რაიკო

**პელაგია (პოლინა)  რაიკო** (;ქალიშვილობის გვარი სოლდატოვა;  დ.  15 მაისი, 1928, ალეშკი, უკრაინის სსრ – გ. 15 იანვარი,2004,  ციურუპინსკი, უკრაინა ) — უკრაინელი თვითნასწავლი მხატვარი, ნაივური მხატვრობის წარმომადგენელი, რომელმაც საკუთარი სახლის მოხატვა 69 წლის ასაკში დაიწყო. მისი სახლი წარმოადგენდა უკრაინის ეროვნულ კულტურულ ძეგლს 2023 წლის ივნისამდე, ვიდრე არ განადგურდა წყალდიდობის შედეგად,  რაც გამოიწვია უკრაინაში რუსეთის შეჭრის დროს კახოვკას კაშხლის ნგრევამ. 

## ბიოგრაფია 
პოლინა დაიბადა 1928 წლის 5 მაისს ოლეშკიში .  მას სამი და ჰყავდა.  მეორე მსოფლიო ომის დროს იგი გერმანიაში გადაასახლეს,  თუმცა მოგვიანებით უკრაინაში დაბრუნდა. 1950 წელს, 22 წლის ასაკში, ცოლად გაჰყვა ნიკოლაი რაიკოს.   მეუღლეები ხილ-ბოსტნეულის მოყვანით და კოლმეურნეობაში სეზონური მუშაობით ირჩენდნენ თავს. 1951 წელს წყვილს შეეძინა ქალიშვილი, ელენა. ვაჟი, სერგეი, 1953 წელს დაიბადა. 1954 წელს ოჯახმა  აიშენა სახლი ოლეშკიში, ნიჟნიას ქუჩა 74-ში, მდინარეების ჩაიკასა და კონკას მახლობლად.  მის ვაჟს სამი წლით თავისუფლების აღკვეთა მიუსაჯეს მას შემდეგ, რაც მან საკუთარი სახლი თითქმის გაანადგურა და მოპარული ნივთები, მათ შორის ელექტროგაყვანილობა, გაყიდა. გათავისუფლების შემდეგ მან დანით დაჭრა დედა. 1994 წელს ელენა ავტოკატასტროფაში დაიღუპა. რაიკოს ქმარი 1995 წელს გარდაიცვალა. 1997 წელს სერგეი  კოლონიაში გაგზავნეს.  ის 2002 წელს ღვიძლის ციროზით გარდაიცვალა. 
პოლინამ ხატვა დაიწყო 1998 წლის შემოდგომაზე  69 წლის ასაკში. მას არ ჰქონია მიღებული არანაირი სამხატვრო განათლება. მისთვის ხატვა  ოჯახური სირთულეების გადაჭრის ერთგვარი  მეთოდი იყო.

მხატვრის ფიგურული სისტემა აერთიანებდა ქრისტიანულ, საბჭოთა და წარმართულ სიმბოლოებს. მან მოხატა სახლი, საზაფხულო სამზარეულო, ჭიშკარი, ღობეები და ავტოფარეხის კარები მარტივი და იაფი საღებავებით. თითქმის მთელი თავისი მწირი პენსია საღებავებსა და ფუნჯებზე დახარჯა. პოლინას სახლი ადგილობრივი ტურისტული ღირსშესანიშნაობა გახდა. მხატვარი გარდაიცვალა 2004 წლის 15 იანვარს. 

მხატვრის გარდაცვალების შემდეგ, მისი სახლი განადგურების საფრთხის ქვეშ აღმოჩნდა, რადგან  მემკვიდრეები მისი შენარჩუნებით არ იყვნენ დაინტერესებულები. საზოგადოების აქტივისტებმა და ხელოვანებმა წამოიწყეს სახლის შენარჩუნების კამპანია წამოიწყეს. შედეგად, სახლი მუზეუმის შექმნის განზრახვით 5,000 დოლარად შეიძინა ხელოვნების მოყვარულმა კანადელმა ანდრიუს ნემიკასმა,  რომელიც ცხოვრობდა კიევში უკრაინელ მეუღლესთან ერთად.
  სახლი დაცული იყო ფედერალური კულტურული მემკვიდრეობის კანონით და ითვლებოდა   უკრაინის ეროვნულ კულტურულ ძეგლად. 
პოლინას სახლი განადგურდა 2023 წლის ივნისში, კახოვკას კაშხლის დანგრევის შედეგად.  

## სქოლიო 
კატეგორია:დაბადებული 15 მაისი
კატეგორია:დაბადებული 1928
კატეგორია:გარდაცვლილი 15 იანვარი
კატეგორია:გარდაცვლილი 2004
კატეგორია:უკრაინელი მხატვრები
კატეგორია:ქალი მხატვრები ეროვნების მიხედვით
კატეგორია:მხატვრები ანბანის მიხედვით
რეზონანსი (ატომური ფიზიკა)

thumb|გრაფიკის შუაში ჩანს პიკი, გამოწვეული ეფსილონ-რეზონანსით \Upsilon(1S)
**რეზონანსი** — ელემენტარული ნაწილაკების ფიზიკაში ჰადრონების ხანმოკლე აღგზნებული მდგომარეობა. ცნობილი ნაწილაკების უმეტესობა რეზონანსია.

რეზონანსების სიცოცხლის ხანგრძლივობაა  – , ამიტომ მათი დეტექტორებზე ტრეკების სახით პირდაპირ დაკვირვება შეუძლებელია. ისინი განისაზღვრება, როგორც პიკები მეორადი ნაწილაკების წარმოქმნის სრულ კვეთაში:

:\sigma(E)=\sigma_0\frac{\left(\frac{\Gamma}{2}\right)^2}{(E-E_0)^2+\left(\frac{\Gamma}{2}\right)^2}

მაქსიმალური კვეთა \sigma(E_0)=\sigma_0 შეესაბამება რეზონასს ენერგიით E_0 და სიგანით \Gamma. რეზონანსის სიგანე გამოხატული ენერგიის ერთეულებში, შეესაბამება მისი სიცოცხლის საშალო ხანგრძლოვობას \tau:

:\Gamma=\frac{\hbar}{\tau},

სადაც {\hbar}=\frac{h}{2\pi} და *h* პლანკის მუდმივაა.

რეზონანსი ასევე გამოიყენება დაშლის შუალედურ საფეხურებზე მყოფი ნაწილაკების, ე.წ. ვირტუალური ნაწილაკების აღსაწერად.

ამგვარად, ნაწილაკის სიცოცხლის ხანგრძლივობა ნაწილაკის რეზონანსული სიგანის პირდაპირი შებრუნებულია. მაგალითად, დამუხტულ პიონს ნებისმიერ მეზონს შორის მეორე ყველაზე ხანგრძლივი სიცოცხლის ხანგრძლივობა აქვს, . ამიტომ, მისი რეზონანსული სიგანე ძალიან მცირეა, დაახლოებით  ან დაახლოებით 6.11 მეგჰც. პიონები ზოგადად არ განიხილება, როგორც „რეზონანსები“. დამუხტულ რო მეზონს ძალიან მოკლე სიცოცხლის ხანგრძლივობა აქვს, დაახლოებით . შესაბამისად, მისი რეზონანსული სიგანე ძალიან დიდია, 149.1 მეგევ ან დაახლოებით 36 ზჰც. ეს ნაწილაკის მოსვენების მასის თითქმის ერთ მეხუთედს შეადგენს.

## რეზონანსების ნომენტკლატურა
რეზონანსები აღინიშნება ელემენტარული ნაწილაკების მსგავსად, მაგრამ იმის განსხვავებით, რომ სიმპოლოს შემდეგ ფრჩხილებში ეთითება მათი მასა მეგევ-ში. ადრე, რეზონანსის სიმბოლოს ვარსკვლავი ემატებოდა, მაგრამ ახლა იშვიათად გამოიყენება.

ნეიტრალური მეზონების, ტეტრაკვარკების, ეგზოტიკური მეზონებისა და მათი რეზონანსებისთვის მიღებულია აღნიშვნის შემდეგი სქემა:

## იხილეთ აგრეთვე
*Baryon resonance particles
*Roper resonance
*Giant resonance
*Feshbach resonance
*Fano resonance
*Feshbach–Fano partitioning
*Resonances in scattering from potentials
*Levinson's theorem
*Relativistic Breit–Wigner distribution

## ლიტერატურა
*Резонансы — статья из Физической энциклопедии
*Коккедэ Я. Теория кварков. — М.: Мир, 1971. — 341 с.

## სქოლიო
კატეგორია:ელემენტარული ნაწილაკების ფიზიკა
მონჯაიაკი

**მონჯაიაკი** (もんじゃ焼き, ხშირად უბრალოდ „*მონჯა*“) — იაპონური ტაფაზე შემწვარი ცომის სახეობა; პოპულარულია კანტოს რეგიონში; ჰგავს ოკონომიაკის, მაგრამ მის მოსამზადებლად განსხვავებულ თხევად ინგრედიენტებს იყენებენ.

## ინგრედიენტები
ოკონომიაკის მსგავსად, მონჯაიაკის ხორბლის ფქვილითა და კომბოსტოთი ამზადებენ, და კლიენტის გემოვნების მიხედვით, ხორცს, ზღვის პროდუქტს ან მენტაიკოს უმატებენ. ამასთან ერთად, ცომი მზადდება წყლით ან დაშით, რაც მას ოკონომიაკიზე თხევადს ხდის. ცომის შეწვამდე ინგრედიენტები იკეპება და მასში ირევა. შემწვარი მონჯაიაკის ტექსტურა დამდნარ ყველს მოგვაგონებს. 

კერძს პირდაპირ ტაფიდან, პატარა ასაღების მეშვეობით მიირთმევენ. კლიენტები მის დამზადებაში მონაწილეობასაც იღებენ - უმ მონჯას ტაფაზე ანაწილებენ მისი შეწვისა და კარამელიზირებისათვის. მონჯაიაკის რესტორნები მრავლად გვხვდება ტოკიოს ცუკიშიმას რეგიონში, სადაც ეს კერძი სავარაუდოდ წარმოიშვა კიდეც. ამ რესტორნების უმრავლესობა მენიუში მომხმარებლებს ჩვეულებრივ ოკონომიაკისაც სთავაზობს.
## იხილეთ აგრეთვე
*იაპონური სამზარეულო
*ოკონომიაკი
## სქოლიო
კატეგორია:იაპონური სამზარეულო
ტორელია-დე-ფლუვია

**ტორელია-დე-ფლუვია** (; ) — მუნიციპალიტეტი ესპანეთში, შედის კატალონიის ავტონომიური გაერთიანების ხერონის პროვინციის ალტ-ემპორდის კომარკის შემადგენლობაში.  ფართობი — 16,90 კმ². მოსახლეობა — 703 კაცი (2020 წ.).

## იხილეთ აგრეთვე
* ხერონის მუნიციპალიტეტები

## რესურსები ინტერნეტში
* ტორელია-დე-ფლუვიის მუნიციპალიტეტის ოფიციალური საიტი 

## სქოლიო
კატეგორია:ხერონის მუნიციპალიტეტები
აგედაში დოფუ

**აგედაში დოფუ** (揚げ出し豆腐, „*მსუბუქად შემწვარი ტოფუ*“) — იაპონური ცხელი ტოფუს კერძი. მისი მომზადებისათვის რბილი ან საშუალო სიმაგრის აბრეშუმის ტოფუ (*კინუგოში*) კუბიკებად იჭრება, მსუბუქად იმტვერება კარტოფილის ან სიმინდის სახამებლით და ზეთში იწვება, სანამ მოყავისფრო-ოქროსფერი არ გახდება. შემდეგ ის ცხელ დაშის, მირინისა და შო-იუს (იაპონური სოიოს სოუსის) ბორშთან (*ტენტსუიუ*), თხლად დაჭრილ *ნაგისა* (გაზაფხულის ხახვის ნაირსახეობა) და ზევიდან მოყრილ დაიკონთან ან კატსუობუშისთან (გამომშრალი ზოლებიანი ტუნას ნაფშვენები) ერთად იჭმევა.

## ისტორია
აგედაში დოფუ ძველი და კარგად ცნობილი კერძია. ის, გაცივებულ ტოფუსა (*ჰიიაიაკო*) და შეცხელებულ ტოფუსთან (*იუდოფუ*) ერთად გვხვდება იაპონურ ტოფუს რეცეპტების წიგნში, სახელად „*ტოფუ ჰიაკუჩინი*“ (პირდაპირი მნიშვნელობით: „ასი ტოფუ“), რომელიც 1782 წელს გამოქვეყნდა.

## სხვა აგედაშის კერძები
მიუხედავად იმისა, რომ აგედაში დოფუ ყველაზე ცნობილი აგედაშის კერძია, მსგავსი ტექნიკის გამოყენებით სხვა კერძების დამზადებაც შეიძლება. მათ შორის შედის *აგედაშინასუ* (揚げ出し茄子), რომელიც ბადრიჯნით კეთდება. 
## გალერეა

File:Agedashi dofu by star5112.jpg
File:Agedashi Tofu (12609464213).jpg
File:Agedashi tofu 2.jpg
File:Agedashi dofu by jjsawrey in San Gabriel, California.jpg

## სქოლიო
კატეგორია:იაპონური სამზარეულო
ტოფუ ჰიაკუჩინი

***ტოფუ ჰიაკუჩინი*** (豆腐百珍) — იაპონური რეცეპტების წიგნი. გამოქვეყნდა 1782 წელს, ედოს პერიოდში. ავტორის სახელად ვინმე სეიკიოდოძინ კაჰიტსუძუნია მოცემული (醒狂道人 何必醇); გავრცელებული თეორიის თანახმად, მას სოდანი გაკუსენი (1738 — 1797) უნდა რქმეოდა, და ოსაკელი ოფიციალური ბეჭდების ხელოსანი უნდა ყოფილიყო. წიგნში გვხვდება ტოფუს მომზადების 100 რეცეპტი. წიგნის წარმოუდგენელი პოპულარობის გამო, ავტორმა ორი სხვა ტომიც გამოსცა: „*ტოფუ ჰიაკუჩინ ზოკუჰენი*“ (豆腐百珍続編) და „*ტოფუ ჰიაკუჩინ იოროკუ*“ (豆腐百珍余録).

## რესურსები ინტერნეტში
*რეცეპტების სია  **(იაპონურად)**
## სქოლიო
კატეგორია:ედოს პერიოდი
გრეგორიო სალვიატი

**გრეგორიო ანტონიო მარია სალვიატი** (დ. 1722 — გ. 1794) — იტალიელი კათოლიკე კარდინალი.

## ბიოგრაფია
გრეგორიო სალვიატი რომში, 1722 წლის 12 დეკემბერს, ვინცენსო სალვიატის, ჯულიანოს ჰერცოგისა და ანა მარია ბონკომპანი ლუდოვისის ოჯახში დაიბადა.

1745 წლის მარტში ის პაპ ბენედიქტე XIV-ის კარს მისი უწმინდესობის კაპელანის ტიტულით შეუერთდა. 1749 წლის 22 მაისს, ის სამოციქულო ხელმოწერის ტრიბუნალის რეფერენდარი გახდა. 1749 წლის ივნისს ის პაპის მისი უწმინდესობის პრელატი გახდა. 1754 წლიდან 1759 წლამდე, მალტის ინკვიზიტორის როლს ასრულებდა. 1759 წლის 5 დეკემბერს, ის ავინიონის ვიცე-ლეგატი გახდა, და ეს პოზიცია 1766 წლამდე ეკავა. 1766 წლის ოქტომბერში მან პაპის არმიის კომისარი გენერლის პოზიცია დაიკავა. იმავე წელს გახდა მოციქულთა პალატის წევრი, და 1775 წელს მოიპოვა პალატის აუდიტორის თანამდებობაც.

პაპმა პიუს VI-მ 1777 წლის 23 ივნისს ის კონსისტორიის კარდინალ დიაკვნად აქცია. 1777 წლის 26 ივნისს მან წითელი ქუდი მიიღო, და ორ დღეში სანტა-მარია-დელა-სკალას ეკლესიაც მიენიჭა. 1780 წლის 27 სექტემბერს მან სანტა-მარია-ინ-კოზმედინის დიაკვნობა არჩია. იმავე წლის 10 ნოემბერს სამოციქულო ხელმოწერის ტრიბუნალის პრეფექტი გახდა.

1781 წლის იანვარში, ის ირლანდიის სამეფოს კარდინალ-პროტექტორი გახდა. შემდგომ იგივე პოზიცია ეკავა ფრანცისკელების საძმოს ერთ-ერთ განაყოფში (1783 წლის აგვისტო), ჰოსპიტალიერებსა (1787 წლის თებერვალი) და წმინდა მიწაზე (1788 წლის დეკემბერი).

გარდაიცვალა რომში, 1794 წლის 5 აგვისტოს. დაიკრძალა სანტა-მარია-სოპრა-მინერვაში.

## სქოლიო
კატეგორია:დაბადებული 1722
კატეგორია:გარდაცვლილი 1794
კატეგორია:სალვიატის ოჯახი
კატეგორია:რომში დაბადებულები
Viviz

**Viviz** (კორ. 비비지) — სამხრეთ კორეელი გოგონათა ჯგუფი, რომელიც შექმნა BPM Entertainment-მა. ჯგუფში შედიან GFriend-ის წევრები Eunha, SinB და Umji. ჯგუფი დადებიუტდა 2022 წლის 9 თებერვალს, მათი პირველი გაფართოებული ალბომით, **Beam of Prism 
მინი|viviz 2023 წლის მარტი|318x318px
## სახელი 
ჯგუფის სახელწოდება, **Viviz**, წარმოადგენს ფრაზის „Vivid dayZ“ აბრევიატურას, რომელიც აერთიანებს "სუფთა, ინტენსიური და დღეების" ცნებებს, რაც სააგენტოს მიერ განსაზღვრულია, როგორც „მნიშვნელობა იმისა, რომ გახდე ისეთი ხელოვანი, რომელიც ყოველთვის ამაყად გამოხატავს საკუთარ ფერებს მსოფლიოსთვის“" გარდა ამისა, მისი კორეული გამოთქმაა **„bi-bi-ji“**, რაც სამი წევრის სახელებს ეხება: ეუნჰა (ჯუნგ ეუნ-ბი), სინბ (ჰვანგ ეუნ-ბი) და უმჯი.
## კარიერა 
### 2021–2022: გაცნობა და დებიუტი Beam of Prism-თან, Queendom 2 და Summer Vibe-თან 
2021 წლის 6 ოქტომბერს გამოცხადდა, რომ GFriend-ის ყოფილი წევრები, ეუნა, სინბი და უმჯი, ხელშეკრულებას გააფორმებდნენ BPM Entertainment-თან და გააკეთებდნენ რედებიუტს სამი წევრისგან შემდგარ ჯგუფად.  8 ოქტომბერს გამოცხადდა ჯგუფის სახელი - **Viviz**. მინი|ოფიციალური ლოგო2022 წლის 24 იანვარს BPM Entertainment-მა გამოაცხადა, რომ ჯგუფი დადებიუტდებოდა 2022 წლის 9 თებერვალს, თავიანთი პირველი გაფართოებული ალბომის, Beam of Prism-ის გამოშვებით. გაფართოებული ალბომის გამოშვების შემდეგ, მათ გააკეთეს ტელედებიუტი Mnet-ის M Countdown-ზე 10 თებერვალს.   16 თებერვალს, დებიუტიდან ზუსტად კვირის შემდეგ, ჯგუფმა მოიგო პირველი მუსიკალური ჯილდო MBC M-ის Show Champion-ზე.  
21 თებერვალს Mnet-მა გამოაცხადა, რომ **Viviz** მეორე სეზონში მიიღებდა მონაწილეობას Mnet-ის რეალითი კონკურსის შოუში Queendom, ფინალი მესამე ადგილი დაასრულა. 26 აპრილს **Viviz** გამოჩნდა Grammy-ის Global Spin-ზე — ვიდეო სერიაში, რომელიც Recording Academy-ის მიერ არის შექმნილი და ხაზს უსვამს უნიკალურ არტისტებს მთელი მსოფლიოს მასშტაბით, რომლებიც ასრულებენ თავიანთ დებიუტულ სინგლს "Bop Bop!" სეულში, Dongdaemun Design Plaza-ში. ტრიო იყო პირველი K-pop გოგონათა ჯგუფი, რომელიც გამოჩნდა ამ სერიაში.. 

23 ივნისს BPM Entertainment-მა გამოაცხადა, რომ **Viviz** 6 ივლისს გამოუშვებს თავის მეორე გაფართოებულ ალბომს, სახელწოდებით Summer Vibe. 21 ოქტომბერს Universe-მა გამოაცხადა, რომ Viviz 27 ოქტომბერს გამოუშვებს სინგლს "Rum Pum Pum" თავისი "Universe Music" სერიისთვის.

### 2023-დღემდე: Various, Versus, პირველი მსოფლიო ტური და voyage 
2023 წლის 5 იანვარს BPM Entertainment-მა გამოაცხადა, რომ **Viviz**-ი გამოუშვებს მათ მესამე გაფართოებულ ალბომს, სახელწოდებით **Various**, 31 იანვარს.. 11 ოქტომბერს გამოაცხადეს, რომ **Viviz**-ი დაბრუნდება 2 ნოემბერს მათი მეოთხე გაფართოებული ალბომით, **Versus**.EP-ის წამყვანი სინგლი "Maniac" გახდა ჯგუფის ყველაზე წარმატებული სინგლი დღემდე, რომელიც მიაღწია 14-ე ადგილს სამხრეთ კორეის Circle Chart-ზე და დაიწყო ვირუსული ცეკვის გამოწვევა.

2024 წლის ივნისში **Viviz'''-მა დაიწყო მათი პირველი მსოფლიო ტური, V.hind: Love and Tears, რომელიც გაგრძელდა იმ წლის სექტემბრამდე და მოიცავდა 28 შოუს შვიდ ქვეყანაში. 2024 წლის აგვისტოში, სამივე წევრმა ხელახლა მოაწერა ხელი ხელშეკრულებაზე BPM Entertainment-თან.

## წევრები 
*Eunha (은하)
*SinB (신비)
*Umji (엄지)
## სქოლიო
კატეგორია:სამხრეთკორეელი მუსიკოსები
კატეგორია:კორეული მუსიკა
კატეგორია:სამხრეთკორეული მუსიკალური ჯგუფები
კატეგორია:2022 წელი მუსიკაში
სპექტროფოტომეტრი

**სპექტროფოტომეტრი** ( და , ნათ. ბრ.  და ) — სპექტრული ხელსაწყო, რომელსაც იყენებენ ფოტომეტრირებისათვის, ე. ი. გასაზომი ნაკადის შესადარებლად ეტალონურ (რეფერენტულ) ნაკადთან გამოსხივების უწყვეტი ან წყვეტილი ტალღის სიგრძეებისათვის. სპექტროფოტომეტრი უზრუნველყოფს ათვლას ან შედარებათა შედეგების ავტომატურ რეგისტრაციას შესაბამის ორგანზომილებიან სკალაზე: აბსცისა არის ტალღის სიგრძე, ორდინატა — ამ ტალღის სიგრძეზე ფოტომეტრირების შედეგი. სპექტროფოტომეტრს უწოდებენ აგრეთვე ანალიზურ ხელსაწყოს, რომელიც სპექტრს კი არ ზომავს, არამედ განსაზღვრავს სინჯში ელემენტის კონცენტრაციას ატომთა აბსორბციის (ან ემისიის) ხაზების მიხედვით ალში (ატომურ-აბსორბციული ან ალის სპექტროფოტომეტრი) ან ნივთიერებათა ნარევში — კომპონენტის კონცენტრაციას შთანთქმის მახასიათებელი ზოლების მიხედვით (მაგალითად, ორტალღიანი ინფრაწითელი სპექტროფოტომეტრი ან სპექტროფოტომეტრ-ანალიზატორი).

## ლიტერატურა
კატეგორია:სპექტროსკოპია
კატეგორია:საზომი ხელსაწყოები
შოკოლადში ამოვლებული ბეკონი

**შოკოლადში ამოვლებული ბეკონი** — ამერიკული კერძი; გულისხმობს შემწვარ ბეკონს, რომელსაც რძიან ან შავ შოკოლადში ავლებენ; ზევიდან შეიძლება მოეყაროს ზღვის მარილი, დაფხვნილი ფსტა, ნიგოზი ან ნუშის ნამცეცები.  ინტერნეტში ის ჯერ კიდევ 2005 წლის წყაროებში გვხვდება. კერძმა პოპულარობა მთელ მსოფლიოში მოიპოვა და საჭმლის შესახებ გადაღებულ ტელეშოუებშიც მრავალჯერ გამოჩენილა. მისი ვარიაცია გვხვდება შტატების ბაზრობებზე, სადაც ბეკონი შოკოლადის სოუსთან ერთად მიირთმევა. დღესდღეობით შოკოლადიანი ბეკონი შეგვიძლია სპეციალურად მისთვის განკუთვნილ საჭმლის ბარებში ვიპოვოთ. 

მსგავსი კერძი, სახელად „შოკოლადის სალო“, უკრაინაშიც გვხვდება. კანფეტების ქარხანამ კერძის პირველი აპრილის ვერსია დაამზადა, რაშიც კარამელი და გამლღვალი ღორის ქონი გამოიყენა, რითიც მარილიანი ტკბილეული გემოთი შოკოლადში ამოვლებულ სალოს დაამსგავსა. 

## გამოხმაურება 
 ამოვლებული ბეკონი]]

შოკოლადში ამოვლებული ბეკონი აშშ-ში ძვირიანი და ხარისხიანი კერძის სახით იყიდება. მინესოტას შტატის ბაზრობაზე მას „ღორის სალოკი“ ერქვა; იყიდება სანტა კრუზ ბოარდვალკში, კალიფორნიაში, და ასევე ნიუ-იორკში, „ღორის კანფეტის“ სახელით. 

ეს ტკბილეული ტელეშოუში - „ვახშამი: შეუძლებელი“ გამოჩნდა, როდესაც ის წარმოადგენდა შეფ მაიკლ საიმონის „მისიის“ ნაწილს (როდესაც ეს უკანასკნელი ცდილობდა ყოველდღიური ქუჩის საჭმელი ვაილდვუდში, ნიუ-ჯერსიში, მაღალი ხარისხის კერძებად ექცია).   

ბეკონი შოკოლადის სოუსით 2009 წლის ფლორიდის შტატის ბაზრობაზეც გამოჩნდა. „Time“ ჟურნალმა ვიდეოთი გადაიღო ამ კერძის მომზადების პროცესი.

## მომზადება და ვარიაციები 
ჩვეულებრივ, შოკოლადში ამოვლებული ბეკონის მოსამზადებლად ზოლებიანი ბეკონი გამოიყენება, თუმცა შესაძლოა სხვა ნაჭრებიც შეგვხვდეს. ხორცი ჯერ იწვება, შემდეგ გამლღვალ შოკოლადში იდება, და ბოლოს (კლიენტის გემოვნებიდან გამომდინარე) ნებისმიერი დაფხვნილი დანამატი ეყრება - ამის შემდეგ მას აგრილებენ. (დაფუძნებული რეცეპტზე - „შაქარში ამოვლებული ბეკონი ათქვეფილი ნაღებით", დაიბეჭდა ნიუ-იორკ ტაიმზში) და ყავისფერი შაქრით გამომცხვარი ბეკონის ნაჭრები, რომლებიც მარტინის დასაყოლებლად გამოიყენება. 
## სქოლიო
კატეგორია:ამერიკული სამზარეულო
კატეგორია:ამერიკული დესერტები
ჯუნგ ეუნბი

**ჯუნგ ეუნ-ბი** (კორ. 정은비; დაბადებული 30 მაისი, 1997), ცნობილი თავისი სასცენო სახელით ეუნჰა (은하), —  სამხრეთ კორეელი მომღერალი. ის არის ვოკალისტი გოგონათა ჯგუფებში GFriend და Viviz.

## ადრეული ცხოვრება 
ეუნჰა დაიბადა 1997 წლის 30 მაისს, გიუმჩეონის რაიონში, სეული, სამხრეთ კორეა. იგი გამოჩნდა 2007 წლის სატელევიზიო დრამაში „კლინიკა დაქორწინებული წყვილებისთვის: სიყვარული და ომი". როდესაც შვიდი წლის იყო, მას დაუსვეს ლანგერჰანსის უჯრედოვანი ჰისტიოციტოზის (LCH) დიაგნოზი. შემდეგ მან დაიწყო დაავადების მკურნალობა და რეგულარულ სისხლის ანალიზებს გადიოდა დაწყებითი სკოლის მეექვსე კლასამდე. დაავადება წარმატებით იქნა განკურნებული და ითვლებოდა, რომ რეციდივის შესაძლებლობა არ არსებობს.
## კარიერა 
ეუნჰას დებიუტი 2015 წლის დასაწყისში შედგა სამხრეთ კორეულ გოგონათა ჯგუფ GFriend-ის წევრად სიმღერით "Glass Bead". იგი მოხვდა Pro C-ს სინგლში "Han River at Night", რომელიც გამოვიდა 2015 წლის 21 ოქტომბერს.  ეუნჰას პირველი სოლო გამოცემა იყო სიმღერა "Don 't Come to Farewell", რომელიც ჩაწერილია სატელევიზიო დრამის Six Flying Dragons საუნდტრეკისთვის. იგი გამოვიდა 2016 წლის 7 მარტს.

მან შეასრულა როლი MBC MBig TV-ის ვებ-შოუში Oh My God!Tip  Block B-ის წევრ პარკ კიუნგთან ერთად. შემდეგ ევნჰა იყო ჩართული პარკ კიუნგის სინგლში "Inferiority Complex", გამოშვებული 2016 წლის 25 მაისს.
მისი მეორე სოლო გამოშვება იყო სიმღერა "Love-ing", ჩაწერილი ტელევიზიის დრამის "სიყვარულის ტემპერატურა" საუნდტრეკისთვის. გამოშვებული 2017 წლის 2 ოქტომბერს.

2021 წლის 6 ოქტომბერს გამოცხადდა, რომ ეუნჰა, ყოფილი GFriend-ის წევრები სინბი და უმჯი, BPM Entertainment-თან კონტრაქტი გააფორმეს და ტრიოში დადებიუტდებოდნენ.  2021 წლის 8 ოქტომბერს გამოცხადდა, რომ მათი ახალი ჯგუფის სახელი იქნება Viviz. Viviz-ის დებიუტი შედგა 2022 წლის 9 თებერვალს, გაფართოებული ალბომით Beam of Prism.

2023 წლის 5 აპრილს დადასტურდა, რომ ეუნჰამ და ქსიუმინმა ერთად შეასრულეს სიმღერა „who?“, რომელიც გამოვიდა 2023 წლის 9 აპრილს. 2023 წლის 23 მაისს, ეუნჰა გამოჩნდა Mighty Mouth-ის ციფრულ სინგლში „Slam Dunk“.
კატეგორია:სამხრეთკორეელი მუსიკოსები
კატეგორია:კორეული მუსიკა
კატეგორია:დაბადებული 1997
კატეგორია:დაბადებული 30 მაისი
კატეგორია:სამხრეთკორეელი მომღერლები
კატეგორია:ცოცხალი ადამიანები

## სქოლიო
Babylon'13

'''Babylon'13''' არის უკრაინის დოკუმენტალური ფილმების კინორეჟისორების ასოციაცია.ასოციაცია 2013 წელს დაარსდა. უკრაინაში მაიდანის საპროტესტო აქციების შესახებ ცნობიერების ასამაღლებლად და ყირიმის ანექსიასთან დაკავშირებული რუსული პროპაგანდის წინააღმდეგ საბრძოლველად დაარსებულმა ასოციაციამ შვიდზე მეტი სრულმეტრაჟიანი დოკუმენტური ფილმი და ასზე მეტი მოკლემეტრაჟიანი ვებ-ფილმი გადაიღო. 

## სქოლიო 
კატეგორია:ორგანიზაციები ანბანის მიხედვით
ემა ბლუელი

**ემა ბლუელი** ( 950 — 27 დეკემბერი, 1003) — აკვიტანიის ჰერცოგინია უილიამ IV, აკვიტანიის ჰერცოგზე ქორწინებით. აკვიტანიას მართავდა საკუთარი ვაჟის, უილიამ V, აკვიტანიის ჰერცოგის რეგენტად, 996 წლიდან 1004 წლამდე.

## ცხოვრება
ის იყო ტეობალდ I, ბლუას გრაფისა და ლუიტგარდ ვერმანდუელის ქალიშვილი. 968 წელს, ის მისთხოვდა უილიამ IV, აკვიტანიის ჰერცოგს. მეუღლის დაუძლეველი მიდრეკილება ნადირობისა და ქალებისაკენ ემას დიდ შეურაცხყოფას აყენებდა. 990 წლისათვის, უილიამი მონასტერში შევიდა. ამ ქორწინების განმავლობაში, ემამ წმინდა პეტრეს ბურგუეილის მონასტერი და მაილეზეს სააბატო დააარსა.  ამის შემდეგ, მან საკუთარი ვაჟის, უილიამ V-ის რეგენტად განაგრძო მმართველობა.
## ლიტერატურა
*
*
## სქოლიო
კატეგორია:დაბადებული 950-იანები
კატეგორია:გარდაცვლილი 1003
ლუიტგარდ ვერმანდუელი

**ლუიტგარდ ვერმანდუელი** ( 914 — 9 თებერვალი, 978) — ჰერბერტიანების დინასტიის წარმომადგენელი დიდგვაროვანი ქალი, ცხოვრობდა დასავლეთ ფრანკთა სამეფოში. მართავდა რუანსა და ნორმანდიას პირველი ქორწინების განმავლობაში, ხოლო ბლუასა და შარტრს მეორე ქორწინებისას. იყო ჰერბერტ II ვერმანდუელისა და ადელის, რობერტ I ფრანგის შვილის ქალიშვილი. პირველად გათხოვდა უილიამ I ნორმანდიელზე, 940 წლამდე. უილიამის 942 წელს გარდაცვალების შემდეგ, ცოლად გაჰყვა ტეობალდ I ბლუელს 943 ან 944 წელს.

მეორე ქორწინებიდან სულ ცოტა სამი შვილი უნდა შესძენოდა:
*ჰიუ, ბურჟის არქიეპისკოპოსი (გ. 985);
*ოდო (გ. 996), ბლუას გრაფი;
*ემა (გ. 1003), გათხოვდა უილიამ IV აკვიტანიის ჰერცოგზე;
## ლიტერატურა
*
*
## სქოლიო
კატეგორია:დაბადებული 910-იანები
კატეგორია:გარდაცვლილი 978
კატეგორია:ხელახლა დაქორწინებული სამეფო კონსორტები
Mojave 3

**Mojave 3** — ბრიტანული როკ ჯგუფი, რომელიც შედგებოდა ყოფილი Slowdive-ის წევრებისგან: ნილ ჰოლსტედი (ვოკალი, გიტარა), რეჩელ გოსველი (ვოკალი, ბასი) და იან მაკკაჩენი (დრამი), ასევე კლავიშნიკ ალან ფორესტერი და ყოფილი Chapterhouse-ის გიტარისტი სიმონ როუ.

ჯგუფი დაარსდა როგორც ტრიო shortly შემდეგ Slowdive-ის დაშლის 1995 წელს, ხოლო ფორესტერი და როუ შეუერთდნენ ჯგუფს მათი დებიუტი ალბომის გამოშვების შემდეგ. Mojave 3-მხოლოდ ხუთი ალბომი გამოუშვა სანამ ჯგუფი შესვენებაზე არ წავიდა. ჯგუფი 2011 წელს დაბრუნდა ცოცხალ გამოსვლებზე, მაგრამ საბოლოოდ გაჩერდა მას შემდეგ, რაც გოსველმა და ჰოლსტედმა კვლავ შეიკრიბეს Slowdive.

## ისტორია 
ჯგუფი თავდაპირველად არსებობდა როგორც ტრიო, რომელშიც შედიოდნენ ნილ ჰოლსტედი, რეჩელ გოსველი და მაკკაჩენი. როდესაც Slowdive Creation Records-მა დატოვა, ტრიომ გადაწყვიტა მუსიკალური მიმართულების შეცვლა და შეიმუშავა ახალი სტილი, რომელიც აერთიანებდა დრიმპოპს, ქანთრი როკსა და ფოლკ მუსიკას, და მოაწერეს ხელი კონტრაქტს 4AD Records-თან. მათ მიიღეს ახალი სახელი "Mojave", თუმცა როდესაც აღმოჩნდა, რომ სხვა ჯგუფი უკვე იყენებდა ამ სახელწოდებას, დაემატა "3" (ჯგუფის სამი წევრის ასახვის ნიშნად). როუ (ყოფილი Chapterhouse-ის წევრი) და ფორესტერი შეუერთდნენ ჯგუფს მათ პირველ ალბომის გამოშვების შემდეგ.

როგორც ჰოლსტედი (ჯგუფის მთავარი სიმღერების ავტორი), ასევე გოსველი, გამოუშვეს სოლო ალბომები, ასევე 4AD-ისთვის. მაკკაჩენმა დააარსა ჯგუფი The Loose Salute, რომელიც Heavenly Records-თან და Graveface Records-თან არის ხელმოწერილი.

ჰოლსტედმა თქვა, რომ ჯგუფი 2008 წლიდან შესვენებაზე იყო, თუმცა მომავალში სულ მცირე ერთი ალბომის გამოშვებას გეგმავდნენ. ჯგუფი 2011 წელს დაბრუნდა ცოცხალ გამოსვლებზე, მათ შორის Band of Horses-ის მხარდაჭერის კონცერტებზე. 2011 წლის 7 მაისს, ისრაელის რადიო სადგურ Kol HaCampus-ის რადიო ინტერვიუში, ჰოლსტედმა თქვა, რომ ჯგუფი ახალ მასალაზე მუშაობდა და შეიძლება ზაფხულში ჩანაწერების გაკეთება დაეწყო; თუმცა არაფერი განხორციელდა.

## დისკოგრაფია 
### **ალბომები**
* Ask Me Tomorrow (16 ოქტომბერი, 1995) CAD 5013
* Out of Tune (5 ოქტომბერი, 1998) CAD 8018
* Excuses for Travellers (15 მაისი, 2000) CAD 2K05
* Spoon and Rafter (22 სექტემბერი, 2003) CAD 2309
* Puzzles Like You (19 ივნისი 2006) CAD 2604
### **Singles და EPs** 
##### Singles 
* "Who Do You Love" (29 June 1998) BAD 8011
* "Some Kinda Angel" (7 September 1998) BAD 8016
* "In Love with a View" (3 April 2000) TAD 2K03
* "Any Day Will Be Fine" (1 May 2000) BAD 2K04
* "Return to Sender" (11 September 2000) BAD 2K17
* "Breaking the Ice" (5 June 2006) BAD 2602
* "Puzzles Like You" (6 November 2006) AD 2615

## სქოლიო
კატეგორია:ფოლკ-მომღერლები
კატეგორია:დრიმ-პოპი
კატეგორია:ინდი როკ-ჯგუფები
კატეგორია:დრიმ-პოპ ჯგუფები
კატეგორია:შუგეიზინგი
ერთნაირსქესიანთა კავშირები უნგრეთში

**ერთნაირსქესიანთა სამოქალაქო კავშირების შესახებ კანონი** () — ძალაში შევიდა 2009 წლის 1 ივლისს.  ერთნაირსქესიანთა წყვილებს მიენიჭათ პრაქტიკულად იგივე უფლებები, რაც ჰეტეროსექსუალური წყვილების სამოქალაქო პარტნიორობას მოიცავს — მათ შორის მემკვიდრეობითი და საგადასახადო უფლებები — თუმცა მათ არ გააჩნიათ უფლება შვილად აყვანაზე, ხელოვნური განაყოფიერების პროცედურებზე წვდომასა და პარტნიორის გვარის მიღებაზე.

კანონის ამოქმედების პირველ ოთხ თვეში ქვეყანაში გაფორმდა სულ 44 ერთნაირსქესიანთა კავშირი (31 მამაკაცთა და 13 ქალთა წყვილი). კავშირების შედარებით მცირე რაოდენობა, ძირითადად, აიხსნება იმით, რომ ყოფილი სოციალისტური ქვეყნის საზოგადოებაში კვლავ ძლიერად არის წარმოდგენილი ჰომოფობიური განწყობები.

## ლეგალიზაციის ისტორია
თავისუფალი დემოკრატების ალიანსისა და უნგრეთის სოციალისტური პარტიის მონაწილეობით დაკომპლექტებულმა მთავრობამ, პარლამენტში შეიტანა სამოქალაქო კავშირების შესახებ კანონპროექტი, რომლის მიზანს წარმოადგენდა ტერმინის „სრულწლოვანი მამაკაცი და ქალი“ ჩანაცვლება ფორმულირებით „ორი სრულწლოვანი პირი“, რაც შესაძლებელს გახდიდა კანონში ერთნაირსქესიანთა წყვილების ჩართვასაც. 2007 წლის 17 დეკემბერს უნგრეთის პარლამენტმა კანონპროექტი მიიღო — 185 ხმით „მომხრე“ და 159 ხმით — „წინააღმდეგი“.

მიუხედავად იმისა, რომ კანონპროექტის ამოქმედება თავდაპირველად 2009 წლის 1 იანვრისთვის იყო დაგეგმილი, 2008 წლის 15 დეკემბერს უნგრეთის საკონსტიტუციო სასამართლომ იგი არაკონსტიტუციურად ცნო. სასამართლოს გადაწყვეტილება იმ მოტივით იქნა გამართლებული, რომ ახალი კანონი, რომელიც კავშირებს ასევე განსხვავებული სქესის წყვილებისთვისაც ითვალისწინებდა, არსებითად იმეორებდა ქორწინების კანონმდებლობას და ამით „ამცირებდა ქორწინების ღირებულებას“, რაც ეწინააღმდეგებოდა კონსტიტუციას, რომელიც ქორწინებას განსაკუთრებულ დაცვას ანიჭებს. ამასთანავე, სასამართლომ ხაზგასმით აღნიშნა, რომ პარლამენტს შეეძლო მიღებული ჰქონოდა ახალი კანონი სამოქალაქო პარტნიორობების შესახებ, რომელიც სპეციალურად ერთნაირსქესიანთა წყვილებისთვის იქნებოდა განკუთვნილი.

2008 წლის 23 დეკემბერს უნგრეთის მთავრობამ გამოაცხადა, რომ საკონსტიტუციო სასამართლოს გადაწყვეტილების საფუძველზე შეიმუშავებდა ახალ კანონპროექტს, რომელიც გათვალისწინებული იქნებოდა მხოლოდ ერთნაირსქესიანთა წყვილებისთვის და უზრუნველყოფდა ქორწინების უმეტეს უფლებებს — შვილად აყვანისა და საერთო გვარის მიღების უფლების გამოკლებით. აღნიშნული კანონპროექტი წარდგენილ იქნა 2009 წლის 12 თებერვალს.

2009 წლის 20 აპრილს უნგრეთის პარლამენტმა დაამტკიცა კანონპროექტი — მომხრე 199 ხმით (უნგრეთის სოციალისტური პარტია და თავისუფალი დემოკრატების ალიანსი) და  მოწინააღმდეგე 159 ხმით (ფიდეს – უნგრეთის სამოქალაქო კავშირი და ქრისტიანულ-დემოკრატიული სახალხო პარტია). კანონს 2009 წლის მაისში მოაწერა ხელი ქვეყნის პრეზიდენტმა, ლასლო შოიომმა, ხოლო 2009 წლის 1 ივლისს ის ძალაში შევიდა.

2018 წლის თებერვალში ბუდაპეშტის ოლქის სასამართლომ დაადგინა, რომ უნგრეთმა უნდა ცნოს საზღვარგარეთ დადებული ერთნაირსქესიანთა ქორწინებები, როგორც რეგისტრირებული პარტნიორობა.

## სქოლიო
კატეგორია:ლგბტ ქვეყნების მიხედვით
კატეგორია:ლგბტ
SinB

მინი|2024 წლის აგვისტო|305x305პქ**ჰვანგ ეუნ-ბი** (დაბ. 3 ივნისი, 1998), უფრო მეტად ცნობილი სასცენო სახელით SinB —  სამხრეთ კორეელი მომღერალი, მოცეკვავე და მსახიობი. ის სამხრეთკორეული ჯგუფების GFriend და Viviz-ის წევრია.

## ადრეული ცხოვრება 
SinB დაიბადა 3 ივნისს, 1998 წელს, ჩონგჯუში. 2017 წელს, მან დაამთავრა სეულში არსებული თეატრალური ხელოვნების სკოლა. მისი დებიუტის წინ, ის ორი წლის განმავლობაში იწრთვნიდა Big Hit Entertainment-ში, შემდეგ კი გადავიდა LOEN Entertainment-ში, სადაც კიდევ ერთი წელი იწრთვნიდა, სანამ Source Music-ში არ დამკვიდრდა.
## კარიერა 
### 2015-2021: დებიუტი Gfriend-ში 
2015 წლის 15 იანვარს, **ეუნბინმა** დაიწყო კარიერა სამხრეთ კორეის გოგონათა ჯგუფ GFriend-ის წევრად მათი სადებიუტო ალბომის "Season of Glass"-ის გამოშვებით. 2016 წლის 26 აგვისტოს, **ეუნბინმა** გამოუშვა "Confession" (고백) ფილმის Cinderella-ის საუნდტრეკისთვის Four Knights-თან ერთად.მინი|2019 წელი|262x262პქ2018 წელს SinB-მა Red Velvet-ის Seulgi-სთან, (G)I-dle-ის Soyeon-თან და სოლისტ Chungha-სთან ერთად 28 სექტემბერს გამოუშვა „Wow Thing“, როგორც SM Entertainment-ის პროექტის ალბომის SM Station X 0 ნაწილი.

### 2021-დღემდე:დებიუტი viviz-ში 
2021 წლის 6 ოქტომბერს გამოცხადდა, რომ SinB-მ, GFriend-ის ყოფილ წევრებთან, Eunha-სთან და Umji-სთან ერთად, ხელი მოაწერა კონტრაქტს BPM Entertainment-თან, რათა ტრიოდ გამოსულიყვნენ.
2021 წლის 8 ოქტომბერს გამოცხადდა, რომ ჯგუფის სახელი იქნებოდა Viviz.

2021 წლის დეკემბერში გამოცხადდა, რომ SinB ახალი სილამაზისა და სტილის პროგრამის Style Me Season 2-ის MC-ად გამოჩნდება, რომელიც პირველად ეთერში გავიდა Dong-A TV-ზე 2022 წლის 9 იანვარს. Viviz 2022 წლის 9 თებერვალს გამოჩნდა გაფართოებული ალბომით Beam of Prism.

## სქოლიო
კატეგორია:სამხრეთკორეელი მომღერლები
კატეგორია:სამხრეთკორეელი მუსიკოსები
კატეგორია:დაბადებული 1998
კატეგორია:დაბადებული 3 ივნისი
კატეგორია:კორეული მუსიკა
კატეგორია:ცოცხალი ადამიანები
არუმინული ეროვნული დღე

250px|მინი|ალტ=არუმინელების დროშა|არუმინული დროშა
**არუმინული ეროვნული დღე** () —  არუმინების, ბალკანეთის ეთნიკური ჯგუფის, ეროვნული დღე. ჯგუფი გაფანტულია ალბანეთში, ბულგარეთში, საბერძნეთში, ჩრდილოეთ მაკედონიაში, რუმინეთსა და სერბეთში. ამ დღეს ჩვეულებრივ აღნიშნავენ სხვადასხვა ქვეყნის არუმინები, ყველგან, სადაც მკვიდრობენ, ასევე არუმინული დიასპორა, თუმცა საბერძნეთის არუმინების დიდი ნაწილი მას არ აღნიშნავს.

როგორც არუმინულმა ასოციაციებმა და ორგანიზაციებმა 1991 წელს განაცხადეს,  მისი აღნიშვნის დღეა 23 მაისი,  რადგან ეს იყო დღე, როდესაც გამოცხადდა, რომ ოსმალეთის იმპერიის სულთანმა აბდულჰამიდ II-მ წინა დღეს, 1905 წლის 22 მაისს, აღიარა არუმინებისთვის *„ულაჰ მილეთი“* („ვლახური მილეთი“).ref name=":5">  ამ განცხადების დღე, შესაძლოა, შეირჩა იმიტომ, რომ ის ემთხვეოდა რუმინეთის დამოუკიდებლობის დეკლარაციის წლისთავს იმ დროს. „ულაჰ მილეთის“ შექმნა რუმინეთისა და გარე ძალების, განსაკუთრებით ავსტრია-უნგრეთისა და გერმანიის იმპერიის დახმარებით მოხდა, და ის არუმინებს აძლევდა უფლებას, ჰქონოდათ საკუთარი ეკლესიები და მეტი ავტონომია განათლების სფეროში. აღიარების მნიშვნელობის გამო, დღესასწაული ზოგჯერ 22 მაისს აღინიშნება. ეს დღე ასევე განკუთვნილია არუმინებისთვის, ასევე მეგლენო-რუმინელებისა და ისტრო-რუმინელებისთვის, თუმცა იმ პერსპექტივით, რომ ეს სამი ხალხი არის რუმინული ეთნიკური ჯგუფები, რომლებიც დუნაის სამხრეთით ცხოვრობენ. ბალკანური რუმინულობის დღეს ასევე აღინიშნება „ულაჰ მილეთის“ დაარსება, მაგრამ ამ შემთხვევაში დღესასწაულის თარიღი ძველი სტილის მიხედვითაა, რადგან რუმინეთმა გრიგორიანული კალენდარი მხოლოდ 1919 წელს მიიღო.  იმავე წლის განმავლობაში შემოთავაზებული იყო, რომ არუმინული ეროვნული დღე ასევე დამტკიცებულიყო, როგორც რუმინული დღესასწაული, რომელიც ყოველ 23 მაისს აღინიშნება. თუმცა, რუმინეთის პარლამენტმა ეს უარყო.

## იხილეთ აგრეთვე
* Public holidays in North Macedonia

## სქოლიო
კატეგორია:დღესასწაულები
კატეგორია:ეთნიკური ჯგუფები
კატეგორია:ეთნიკური უმცირესობები
ვილამაკოლუმი

**ვილამაკოლუმი** (; ) — მუნიციპალიტეტი ესპანეთში, შედის კატალონიის ავტონომიური გაერთიანების ხერონის პროვინციის ალტ-ემპორდის კომარკის შემადგენლობაში.  ფართობი — 5,60 კმ². მოსახლეობა — 377 კაცი (2020 წ.).

## იხილეთ აგრეთვე
* ხერონის მუნიციპალიტეტები

## რესურსები ინტერნეტში
* ვილამაკოლუმის მუნიციპალიტეტის ოფიციალური საიტი 

## სქოლიო
კატეგორია:ხერონის მუნიციპალიტეტები
ჩოი ჯისუ

**ჩოი ჯი-სუ** (კორ. 최지수; დაიბადა 2000 წლის 21 ივლისს), უფრო ცნობილი როგორც ლია (리아) — სამხრეთ კორეელი მომღერალია. ის სამხრეთ კორეული გოგონათა ჯგუფის, Itzy-ს წევრია, რომელიც JYP Entertainment-მა 2019 წელს ჩამოაყალიბა.

## ადრეული ცხოვრება 
Ლია დაიბადა 2000 წლის 21 ივლისს, როგორც ჩოი ჯი-სუ, ინჩონში, სამხრეთ კორეა. დაწყებით სკოლაში სწავლისას საცხოვრებლად ტორონტოში (კანადა) გადავიდა. თავდაპირველად მან გაიარა აუდიენცია SM Entertainment- ისთვის, მაგრამ მშობლებთან უთანხმოების გამო უკან დაიხია. ლია დაბრუნდა სამხრეთ კორეაში და დადიოდა ჩრდილოეთ ლონდონის საუნივერსიტეტო სკოლაში ჯეჯუში. 2017 წელს მან გაიარა აუდიენცია JYP Entertainment- ისთვის და გახდა სტაჟიორი ორი წლის განმავლობაში.  მოგვიანებით მან დაამთავრა სეულის საშემსრულებლო ხელოვნების სკოლა.

## კარიერა 
### 2019-დღემდე: დებიუტი itzy-ში 
2019 წლის 12 თებერვალს, ლია ოფიციალურად დადებიუტდა Itzy-ის წევრად, მათი პირველი სინგლ ალბომის, '''It'z Different**-ის გამოშვებით, და წამყვანი სინგლის **"Dalla Dalla"**-ს მუსიკალური ვიდეოთი.2022 წელს, **ლიამ** გამოუშვა თავისი სოლო სიმღერა "Always Be Your Star" MBC-ის "The Red Sleeve"-სთვის. იმავე წელს, მან ჩაწერა "Blue Flower" tvN-ის "Alchemy of Souls 2"-სთვის, რომელმაც მიაღწია 184-ე ადგილს Circle Chart-ზე. 2023 წლის 26 მაისს, ლიამ გამოუშვა "One Hundred Love" "Dr. Romantic"-ის ორიგინალური საუნდტრეკისთვის. 18 სექტემბერს, JYP Entertainment-მა გამოაცხადა, რომ ლია შეისვენებდა შფოთვის გამო. შესვენების დროს, ლიამ გამოუშვა **"Blossom"**, სოლო ტრეკი, რომელიც მიძღვნილი იყო მისი გულშემატკივრებისთვის, რომელიც მან თანაავტორობით დაწერა სიმ ჯი-სთან ჯგუფის სოლო შესრულებების EP-ზე **"Born to Be"**.

2024 წლის 9 ივლისს, JYP Entertainment-მა გამოაცხადა, რომ **ლია** Itzy-სთან ერთად აქტივობებს განაახლებდა, რაც წლის მეორე ნახევარში ახალი ალბომის გამოშვებით დაიწყო. იმავე წელს **ლიამ** SBS TV-ის The Fiery Priest 2-ისთვის ჩაწერა „Why Not“ და JTBC-ის The Tale of Lady Ok-ისთვის „Woodahe“.

## ქველმოქმედება 
2020 წლის იანვარში ლიამ მონაწილეობა მიიღო Gmarket Global Shop-ის „Give Love“ შემოწირულობების კამპანიაში. 2022 წლის 17 აგვისტოს **ლიამ''' 30 მილიონი ვონი (23,229.76 აშშ დოლარი) შესწირა The Hope Bridge-ის ეროვნულ კატასტროფების შედეგად დაზარალებულთა დასახმარებლად.
## სქოლიო
კატეგორია:სამხრეთკორეული მუსიკა
კატეგორია:სამხრეთკორეელი მუსიკოსები
კატეგორია:სამხრეთკორეელი მომღერლები
კატეგორია:დაბადებული 2000
კატეგორია:დაბადებული 21 ივლისი
კატეგორია:ცოცხალი ადამიანები
არუმინული მუსიკა

250px|მინი|ალტ=არუმინული დროშა|არუმინული დროშა
**არუმინული მუსიკა** () — არუმინებისთვის დამახასიათებელი მუსიკა. არუმინების ეთნიკური ჯგუფი გაფანტულია ბალკანეთის ნახევარკუნძულზე და ცხოვრობენ ალბანეთში, ბულგარეთში, საბერძნეთში, ჩრდილოეთ მაკედონიაში, რუმინეთსა და სერბეთში. არუმინულ მუსიკაზე გავლენა მოახდინა ბალკანეთის სხვა ეთნიკური ჯგუფების მუსიკამ, როგორიცაა ალბანელები, ბულგარელები, ბერძნები, მაკედონელები, რუმინელები და სხვები. თუმცა, ისტორიის განმავლობაში მან განავითარა საკუთარი განსხვავებული მახასიათებლები, რომლებიც მას გამოარჩევს ბალკანური მუსიკის სხვა ჟანრებისგან, და ასევე გავლენა მოახდინა ზემოხსენებული ხალხების მუსიკაზე.

არუმინული მუსიკა არ ყოფილა ფართოდ შესწავლილი მკვლევრების მიერ და ხშირად ჩრდილში რჩებოდა ბალკანეთის სხვა ეთნიკური ჯგუფების მუსიკის გამო. არუმინული მუსიკის ერთ-ერთი მთავარი მახასიათებელია პოლიფონიურობა (მუსიკა ორი ან მეტი შემსრულებლით), რადგან არუმინი მუსიკოსები ჩვეულებრივ ჯგუფებში ასრულებენ.  პოლიფონიური მუსიკის შესრულება არუმინებს შორის საერთო წესებს მისდევს. მაგალითად, ყოველთვის არის წამყვანი მომღერალი, რომელიც იწყებს სიმღერას და მოქმედებს როგორც ლიდერი, არუმინულად ცნობილი, როგორც *atselu tsi u lja* („ის, ვინც იღებს მას [სიმღერას]“). ასევე არის მეორე მომღერალი, *atselu tsi u talji* („ის, ვინც კვეთს მას“), რომელიც იწყებს სიმღერას მთავარი მომღერლის შემდეგ მოკლე ხანში, ასევე სხვა პოზიციები. არუმინულ მუსიკაში მონოფონიური მუსიკაც (მუსიკა ერთი შემსრულებლით) არის გავრცელებული  და ისტორიულად უფრო მეტად იყო შესწავლილი, ვიდრე არუმინული პოლიფონიური მუსიკა. კიდევ ერთი მაგალითია პროექტი „დობრუჯას ფარშეროტ არუმინების სიმღერის ტრადიციების დაცვა და პოპულარიზაცია“, რომელიც ორგანიზებულია რუმინეთში არსებული რამდენიმე არუმინული ორგანიზაციის მიერ.  ელენა გეორგე, ნიკოს კარაკოსტასი, ტაკის მუსაფირისი, დიმიტრის მიტროპანოსი, ტოშე პროესკი, პარაშქევი სიმაკუ, ვასილის ციცანისი აღსანიშნავი არუმინული სიმღერაა *Dimãndarea pãrinteascã* („წინაპრების ანდერძი“), რომელიც ხშირად გამოიყენება, როგორც არუმინების ეთნიკური ჰიმნი.

## აგრეთვე იხილეთ
* Polyphonic song of Epirus

## სქოლიო
კატეგორია:მუსიკა
კატეგორია:მუსიკა ეთნიკური ჯგუფების მიხედვით
კატეგორია:ეთნიკური მუსიკა
კატეგორია:ეთნიკური ჯგუფები
კატეგორია:ფოლკ-მუსიკა
ქამოაანთ სურბ გევორქის ეკლესია

**ქამოაანთ სურბ გევორქის ეკლესია** () — სომხური ხუროთმოძღვრების ძეგლი თბილისში. დაანგრიეს 1927 წელს. მდებარეობდა სასახლისა და ნიკოლაევსკის ქუჩების კვეთაში (დღევანდელი რუსთაველის გამზირის და ლ. გუდიაშვილის შესახვევის გადაკვეთა, მეტროსადგურ „თავისუფლების მოედნის“ შესასვლელის მოპირდაპირე მხარეს — უშუალოდ რუსთაველის გამზირზე). აშენდა მღვდლის გაბრიელ ქამოიანცის ინიციატივით თბილისში შენდება სურბ გევორქის გუმბათიანი ეკლესია, რომელსაც აღმშენებლის გვარის გამო ქამოაანთ ეკლესიასაც უძახდნენ.

ქამოაანთ სურბ გევორქის ეკლესიის აშენების თარიღის შესახებ სხვადასხვა ვერსია არსებობს. ეგნატე იოსელიანის მიერ შედგენილ კატალოგში ამ ეკლესიის შესახებ ვკითხულობთ: „გარეგან ქალაქისა ტფილისისა არს ეკკლესია გუმბათიანი, აღმაშენებელისასა, სახელითა ქამოაანთ საყდრად წოდებული, სახელსა ზედა წმინდისა გიორგისასა, სიდიდით კმა საყოფელი, წითლის აგურით, ქვითკირით აღშენებული მოქალაქისა ახუნდოვისა და ტერ-გაბრიილ ქამოოვისაგან წელსა 1727-სა, და დაბურვილი კრამიტით“.

ვახუშტის 1735 წლის თბილისის გეგმაზე გარეთუბანში დატანილია „სომხის ტაძარი“, რომელიც, სავარაუდოდ, ქამოაანთ სურბ გევორქის ეკლესია უნდა იყოს. თ. ბერიძის ცნობით, ამ ეკლესიას სომხები ტაფთაღის (მინდვრის უბნის) ქამოაანთ სურბ გევორქს და „დასტი ხაჩი“ სურბ გევორქსაც (მინდვრის ჯვრის წმინდა გიორგი) უწოდებდნენ.

XIX საუკუნის ჩანაწერებში ეკლესია აღწერილია როგორც ლამაზი, წითელი აგურით ნაშენი მასიური ნაგებობა ქამოაანთ სურბ გევორქის ეკლესია დაანგრიეს 1927 წელს, რუსთაველის პროსპექტის რეკონსტრუქციის დროს.

ეს ეკლესია გამოსახულია საარქივო ფოტოებზე. იგი წარმოადგენდა გუმბათიან ნაგებობას ფანჩატურიანი სამრეკლოთი დასავლეთი კარიბჭის თავზე. როგორც ჩანსეკლესია გაანახლეს 1900-იან წლებში.

Tiflis city plan, 1887.jpg|ტფილისის 1887 წლის რუკა

## ლიტერატურა 
* ქუთათელაძე მ., წერეთელი გ., „სურბ გევორქის კათედრალური ტაძარი“; თბილისის ტაძრები, თბ., გვ. 270-272

კატეგორია:თბილისის ეკლესიები
კატეგორია:სომხური სამოციქულო ეკლესია საქართველოში
კატეგორია:თბილისის დანგრეული შენობა-ნაგებობები
ჰავუაზი (ბრეტანის ჰერცოგინია)

**ჰავუაზ რენიელი** (ბრეტონულად: *Hawiz Breizh*; ; დ.  1024-1037 — გ. 19 აგვისტო, 1072) — ბრეტანის ჰერცოგინია 1066 წლიდან სიკვდილამდე. 

ჰავუაზი ალენ III, ბრეტანის ჰერცოგისა და ბერთა ბლუელის ქალიშვილი და მემკვიდრე იყო, რაც მას რენის საგვარეულოს წევრს ხდიდა. ჰყავდა ორი დედმამიშვილი: კონან II და ემა ბრეტანელი. ჰავუაზი მმართველობაში მისი უფროსი ძმის, კონანის მკვლელობის შემდეგ (1066 წლის 11 დეკემბერს მოწამლეს) მოვიდა. 

ჰავუაზის ცხოვრებაზე ძალიან ცოტა ინფორმაცია გვაქვს. ის ჰოელ კორნვალელზე 1058 წლამდე უნდა გათხოვილიყო. ჰოელი *Jure Uxoris* (ცოლის ძალაუფლებას) იყენებდა და ჰავუაზის 1072 წელს გარდაცვალების შემდეგ მათი ვაჟის, ალენ IV-ის რეგენტი გახდა.  

## ოჯახი
ჰავუაზი გათხოვდა ჰოელ კორნვალელზე. მათ შეეძინათ:
*ორუენ კორნვალელი (დ. 1050 — გ. 1103);
*ჰილდებერგ კორნვალელი (დ. 1067 — გ. 1095);
*ალენ IV (დ.  1067 — გ. 19 ოქტომბერი, 1119) — ბრეტანის ჰერცოგი, რენის გრაფი, ნანტის გრაფი;
*მეთიუ, მემკვიდრეობით ერგო ნანტის საგრაფო;
## ლიტერატურა
* Jean-Christophe Cassard, Houel Huuel : comte de Cornouaille puis duc de Bretagne (c. 1030–1084), t. CXVII, Société archéologique du Finistère, Quimper, 1988 (ISSN 0249-6763), pp.&nbsp;95–117
*
*
## სქოლიო
კატეგორია:დაბადებული 1030-იანები
კატეგორია:გარდაცვლილი 1072
კატეგორია:ბრეტანის ჰერცოგინიები
კატეგორია:გარდაცვალების ადგილი უცნობია
კატეგორია:დაბადების ადგილი უცნობია
ჰერბერტ II (მეინის გრაფი)

**ჰერბერტ II** (გ. 9 მარტი, 1062) — მეინის გრაფი 1051 წლიდან 1062 წლამდე. იყო ჰუგონიდთა შტოს წარმომადგენელი, ჰიუ IV, მეინის გრაფისა და ბერთა ბლუელის ვაჟი.

ჰიუ IV გარდაცვალების შემდეგ ანჟუს გრაფმა, ჯეფრი მარტელმა, მეინი დაიკავა და ბერთა ბლუელი და ჟერვე დე შატო-დუ-ლოარი, ლე-მანის ეპისკოპისი მიწიდან გაყარა (ეს უკანასკნელი ნორმანდიის სამეფო კარს მიეკედლა).

1056 წელს, თავად ჰერბერტიც გაიქცა ლე-მანიდან და ასევე უილიამის, ნორმანდიის ჰერცოგის კარს მიადგა; მანდ მისი და, მარგარეტი, რობერტ კურტოზზე, უილიამის ვაჟზე დანიშნეს, მაგრამ გოგონა ქორწინებამდე გარდაიცვალა. ჰერბერტმა ჰერცოგი თავის მემკვიდრედ გამოაცხადა და 1062 წელს გარდაიცვალა. უილიამმა მეინი ადგილობრივ დიდგვაროვნებთან ბრძოლით აიღო. 
## ლიტერატურა
*
*
*
*
## სქოლიო
კატეგორია:გარდაცვლილი 1062
კატეგორია:დაბადების წელი უცნობია
ბერთა ბლუელი

**ბერთა ბლუელი** (, დ.  1005 — გ.  1080) — ქორწინებით ბრეტანის ჰერცოგინია და მეინის გრაფინია. 

## ცხოვრება
ბერთა ოდო II, ბლუას გრაფისა და ერმენგარდ ოვერნიელის ქალიშვილი იყო. 1029 წელს, ის გათხოვდა ალენ III, ბრეტანის ჰერცოგზე. ალენი 1040 წელს გარდაიცვალა. 1046 წელს ბერთა მეორედ გათხოვდა ჰიუ IV, მეინის გრაფზე. 

## ქორწინება და შვილები
ბერთასა და ალენს ორი შვილი შეეძინათ: 
*კონან II, ბერტანის ჰერცოგი;
*ჰავუაზი, ბრეტანის ჰერცოგინია;
მეორე ქმართან, ჰიუ IV, მეინის გრაფთან, ბერთას შეეძინა ასევე ორი შვილი:
*ჰერბერტ II, მეინის გრაფი;
*მარგარეტი (დ. 1045 — გ. 1063) — დაინიშნა უილიამ დამპყრობლის ვაჟ რობერტზე, მაგრამ გარდაიცვალა სანამ ქორწინება შედგებოდა;
## ლიტერატურა
*
*
*
*
*
## სქოლიო
კატეგორია:ბრეტანის ჰერცოგინიები
კატეგორია:დაბადებული 1000-იანები
კატეგორია:გარდაცვლილი 1080
Umji

**კიმ იე-ვონი** (კორ: 김예원; დაიბადა 1998 წლის 19 აგვისტოს), უფრო ცნობილი სასცენო სახელით **უმჯი** (엄지)  —  სამხრეთ კორეელი მომღერალი, სიმღერების ავტორი და მოცეკვავეა. ის გოგონათა ჯგუფების GFriend და Viviz წევრია.

## ადრეული ცხოვრება 
**უმჯი** დაიბადა 1998 წლის 19 აგვისტოს, სამხრეთ კორეაში, ინჩეონის შტატის ქალაქ იონსუ-დონგში და ოჯახის უმცროსი ქალიშვილია (ერთი უფროსი ძმა და ერთი უფროსი და). მისი მამა სტომატოლოგი და სამხრეთ კორეაში ცნობილი სტომატოლოგიური კორპორაციის თავმჯდომარეა.

უმჯი დადიოდა ინგლისურ საბავშვო ბაღში და დაამთავრა შინსონგის საშუალო სკოლა, ინჩეონში. 2017 წლის თებერვალში მან დაამთავრა სეულის საშემსრულებლო ხელოვნების სკოლა (SOPA - თეატრის დეპარტამენტი), თავის ჯგუფელ SinB-თან ერთად.

## კარიერა 
უმჯი დებიუტი GFriend-ის ჯგუფის წევრად 2015 წლის 15 იანვარს შედგა, „Season of Glass" გაფართოებული ალბომის გამოშვებით,  სიმღერა „Glass Bead"-თან ერთად.  ჯგუფის პირველი პირდაპირი გამოსვლა შედგა KBS2-ის „Music Bank"-ზე 16 იანვარს.

2016 წლის სექტემბერში, მან გამოუშვა თავისი პირველი სოლო საუნდტრეკი სამხრეთ კორეულ დრამაში შოპინგ კინგ ლუი, სახელწოდებით *The Way*. 2016 წლის ოქტომბერში, მომღერალმა შეწყვიტა ჯგუფთან მუშაობა, დიაგნოზის დასმის შემდეგ, რომელიც ეხებოდა სარუს კუნთის დაზიანებას. ის დაბრუნდა ერთი თვის შემდეგ, გამოჯანმრთელების შემდეგ, Melon Music Awards-ზე.

2017 წლის ნოემბერში, მან მიიღო მონაწილეობა მასკების მეფეში, მონაწილეობდა ორ რაუნდში, სანამ  სუნუ ჯუნმა არ გამოთიშა.

2018 წელს, ბიჭების ჯგუფ Astro წევრ სანჰასთან ერთად, მომღერალი შეირჩა ახალგაზრდული აუდიტორიისთვის დისკუსიური შოუს, Yogobara-ს წამყვანად. .

2020 წლის მარტში, მომღერალმა გამოუშვა თავისი მეორე საუნდტრეკი სამხრეთ კორეულ დრამაზე Welcome, სახელწოდებით "Welcome". 2020 წლის აპრილში, მან შეცვალა თავისი ჯგუფის წევრი ეუნჰა როგორც ახალი DJ Naver Now-ის "Avenger Girls"-ისთვის. 

2020 წლის ოქტომბერში, **უმჯი** გამოჩნდა ეუნჰასთან ერთად შოუში Knowing Bros და წარმოადგინა სინგლის "Mago"-ს მცირე ნაწილი GFriend-ის სტუდიური ალბომიდან 回:Walpurgis Night, რომელიც გამოქვეყნდა ორი კვირის შემდეგ, 9 ნოემბერს.

2021 წლის 6 ოქტომბერს გამოცხადდა, რომ **უმჯი**, ყოფილი GFriend-ის წევრებთან ერთად, ეუნჰასთან და სინბთან ერთად, BPM Entertainment-თან კონტრაქტი გააფორმა, რათა ტრიოში დადებიუტებულიყვნენ. 2021 წლის 8 ოქტომბერს გამოცხადდა, რომ მათი ახალი ჯგუფის სახელი იქნება **Viviz**.  Viviz-ის დებიუტი 2022 წლის 9 თებერვალს შედგა, გაფართოებული ალბომით **Beam of Prism**.
## სქოლიო
კატეგორია:სამხრეთკორეელი მუსიკოსები
კატეგორია:სამხრეთკორეული მუსიკა
კატეგორია: დაბადებული 1998
კატეგორია: დაბადებული 19 აგვისტო
კატეგორია:კორეული მუსიკა
კატეგორია:სამხრეთკორეელი მომღერლები
როტილდა (შარლ II მელოტის შვილი)

**როტილდა** ( დ. 871 — გ. 928/929) — დასავლეთ ფრანკთა სამეფოს სამეფო ოჯახში დაბადებული ქალი.

როტილდა ფრანკთა მეფის, შარლ II მელოტის (ლუი ღვთისმოსავის ვაჟის) ქალიშვილი იყო. დედამისი შარლის მეორე მეუღლე, დედოფალი რიხილდე პროვანსელი, მეფე ბოსო პროვანსელის და გახლდათ. 

დაახლოებით 890 წელს, როტილდა როჯერზე, მეინის გრაფზე გათხოვდა. მათი უფროსი შვილი ჰიუ I, მეინის გრაფი იყო; მათი მეორე შვილი - ქალიშვილი ივდითი ჰიუ დიდზე, ფრანკთა ჰერცოგსა და პარიზის გრაფზე გათხოვდა.
## ლიტერატურა
*
*
*
## სქოლიო
კატეგორია:დაბადებული 871
კატეგორია:გარდაცვლილი 920-იანები
ავდელა

**ავდელა** (; ) — სოფელი და ყოფილი მუნიციპალიტეტი გრევენას რეგიონულ ერთეულში, დასავლეთ მაკედონიაში, საბერძნეთში. 2011 წლის ადგილობრივი თვითმმართველობის რეფორმის შემდეგ, ის გახდა გრევენას მუნიციპალიტეტის ერთეული. ეს არის სეზონური არუმინული (ვლაქური) სოფელი. სოფელი ავდელა მდებარეობს პინდოსის მთებში, 1250–1350 მეტრის სიმაღლეზე, მისი მოსახლეობა ზაფხულობით დაახლოებით 3000-ს აღწევს, ხოლო ზამთარში მხოლოდ რამდენიმე მცხოვრები რჩება. 2021 წლის აღწერით, აქ 73 მაცხოვრებელი იყო.

ავდელა ცნობილია, როგორც ძმებ მანაკების სამშობლო, და ჩნდება ფილმ „ოდისეოს მზერის“ საწყის კადრებში. ავდელას თემის ფართობი მოიცავს 43.243 კვ.კმ ტერიტორიას. აპოსტოლი მარგარიტი იყო არუმინი მასწავლებელი და მწერალი, არუმინული ემანსიპაციის ერთ-ერთი ყველაზე მნიშვნელოვანი ხმა XIX საუკუნეში, მან განაპირობა რუმინეთის პოლიტიკა არუმინებისადმი, მისი მოღვაწეობის შემდეგ დაიწყეს არუმინებმა საკუთარი სკოლების გახსნა საკუთარ ენაზე.

ზოგიერთი ავტორი ამტკიცებს, რომ ავდელა იყო პრო-რუმინული განწყობების ცენტრი XX საუკუნის დასაწყისში, და სწორედ ამ განწყობებმა გამოიწვია ისეთი პიროვნებების გამოჩენა, როგორიც იყო აპოსტოლი მარგარიტი. 1905 წლის ოქტომბერში აპოსტოლი მარგარიტი სწორედ ამ მიზეზით დაწვეს ბერძნულმა ანტარტებმა.  

1944 წლის 14 ივლისს, სოფელი კვლავ დაწვა გერმანელი ნაცისტების ჯგუფმა, მათი უკანდახევის დროს.

## მოსახლეობა
## გამოჩენილი ადამიანები
250px|მინი|ალტ=ძმები მანაკების ბიუსტი ავდელაში|ძმები მანაკების ბიუსტი ავდელაში

* არქიმანდრიტი ავერჩიე (1806/1818–?), ბერი და სკოლის მასწავლებელი
* იოანე დ. კარაგიანი (1841–1921), ფოლკლორისტი და მთარგმნელი
* აპოსტოლი მარგარიტი (1832–1903), მასწავლებელი და აქტივისტი
* პერიკლე პაპაჰაგი (1872–1943), ისტორიკოს და ფოლკლორისტი
* ტაჩე პაპაჰაგი (1892–1977), ფოლკლორისტი და ლინგვისტი
* ნუში ტულიუ (1872–1941), პოეტი და პროზაიკოსი
* ზისის ვეროსი (1880–1985), მაკედონიური ბრძოლის მეთაური
* იანაკი და მილტონ მანაკები (1872–1954 and 1882–1964), ფოტოგრაფიისა და კინოს პიონერები

ძმები მანაკები (), იანაკი და მილტონი (), იყვნენ არუმინული ფოტოგრაფიისა და კინოს პიონერები ბალკანეთის ნახევარკუნძულზე და ოსმალეთის იმპერიაში. ისინი პირველები იყვნენ, ვინც მოიტანა კინოკამერა და შექმნა მოძრავი გამოსახულება ქალაქ მანასტირში (თანამედროვე ბიტოლა, ჩრდილოეთ მაკედონიის რესპუბლიკა), რომელიც იყო ოსმალეთის რუმელიის ეკონომიკური და კულტურული ცენტრი. მათი პირველი ფილმი, „მქსოველები“, იყო 60-წამიანი დოკუმენტური ფილმი მათი ბებიის შესახებ, რომელიც ართავდა და ქსოვდა; ეს ითვლება ბალკანეთში გადაღებულ პირველ მოძრავ გამოსახულებად.  ძმებმა მანაკებმა გამოიყენეს 35 მმ *Urban Bioscope* კამერა, რომელიც იანაკიმ გამოიწერა ლონდონიდან 1905 წელს. იანაკი და მილტონი იღებდნენ დოკუმენტურ ფილმებს მანასტირის ქალაქის ცხოვრების სხვადასხვა ასპექტზე.
როგორც ზემოთ ითქვა, ძმების მიერ გადაღებულ ერთ ფილმში, „ოდისეოს მზერაში“, ჩნდება მათი მშობლიური ავდელაც.

## აგრეთვე იხილეთ
* Avdhela Project, an Aromanian digital library and cultural initiative named after the Aromanian name of Avdella ()

## სქოლიო
კატეგორია:ეთნიკური უმცირესობები
კატეგორია:ეთნიკური ჯგუფები ევროპაში
ჰიუ IV (მეინის გრაფი)

**ჰიუ IV** (გ. 25 მარტი, 1051) — მეინის გრაფი 1036 წლიდან 1051 წლამდე. 

## ცხოვრება
ჰიუ მეინის გრაფ ჰერბერტ I-ის, ერთ-ერთი ჰუგონიდთა გვარის წარმომადგენლის ვაჟი იყო. მამის გარდაცვალებისას (1036 წ.) ის ჯერ კიდევ არასრულწლოვანი გახლდათ, ამიტომ, ამ ინფორმაციიდან გამომდინარე, 1018-1022 წლებში უნდა დაბადებულიყო. ჰერბერტ ბაშო, მისი ბაბუის ძმა და ანჟევინების მომხრე, ჰიუს სრულწლოვანებამდე მისი რეგენტის როლს ასრულებდა.

ლე-მანის ეპისკოპოსი, ჟერვე დე შატო-დუ-ლოარი, მოწინააღმდეგე ბლუას ოჯახის მხარდამჭერი გახლდათ.  ჰიუ სრულწლოვნად და ხელისუფლად გამოაცხადა და ბერთა ბლუელზე ქორწინებაც დაუგეგმა. 

ჰერბერტი, მისი წინაპრებისაგან განსხვავებით, ეპისკოპოსის რჩევა-დარიგებებს ყურად იღებდა. ჰიუმ, სავარაუდოდ სწორედ ეპისკოპოსის სასარგებლოდ, მრავალი ბრძოლა გაუჩაღა ანჟუს გრაფ ჯეფრი მარტელს ლუარის ველზე. მეინიდან განდევნილმა ჟერვემ თავშესაფარი ნორმანდიაში იპოვა. ჟერვეს მიერ ლე-მანის საეპისკოპოსის გაძლიერება მეინის საგრაფოს დასუსტებას ემსახურებოდა, რამაც საბოლოოდ მეინის ანჟუსა და ნორმანდიის მიერ მიერთება გამოიწვია.

## ოჯახი
დაახლოებით 1046 წელს ჰიუ ბერთა ბლუელზე დაქორწინდა, რომელიც ამ დროს ალენ III, ბრეტანის ჰერცოგის ქვრივი იყო. 

მათ შეეძინათ:
*ჰერბერტ II, მეინის გრაფი (გ. 1062);
*მარგარეტი (დ.  — გ. 1063), დაინიშნა უილიამ დამპყრობლის ვაჟ რობერტზე, მაგრამ ქორწინებამდე გარდაიცვალა.
## ლიტერატურა
*
*
## სქოლიო
კატეგორია:გარდაცვლილი 1051
კატეგორია:დაბადების წელი უცნობია
შიოკარა

***შიოკარა*** (塩辛) — მარილიან-ცხარე საჭმელი იაპონურ სამზარეულოში, რომელიც მზადდება მრავალფეროვანი ზღვის პროდუქტით, შედგება ხორცის პატარა ნაგლეჯებისაგან, რომლებიც ცხოველის დამარილებული, ფერმენტირებული შიგნეულობის ყავისფერ ბლანტ პასტაშია მოთავსებული.

კერძის დასამზადებლად ნედლი შინაგანი ორგანოები დაახლოებით 10% მარილთან და 30% ალაოს ბრინჯთან ითქვიფება, იფუთება დახურულ კონტეინერში და ინახება 1 თვის განმავლობაში. *შიოკარა* იყიდება შუშის ან პლასტმასის კონტეინერებში.

*შიოკარას* გემო თავისი მარილიანობითა და თევზის არომატით მეტად ჰგავს ევროპულ, დაკონსერვებულ ანჩოუსს, მაგრამ ამ უკანასკნელისაგან ტექსტურა განასხვავებს. ითვლება ერთ-ერთ ცნობილ *ჩინმად* (დელიკატესი), საკმაოდ ძლიერი არომატისაა და ითვლება უჩვეულო პირის გემოს მქონე ადამიანების კერძად, იაპონიის მაცხოვრებლებისთვისაც კი.

ომის შემდგომი იაპონიისათვის *შიოკარა* მნიშვნელოვან პროტეინის წყაროს წარმოადგენდა, რადგან ქვეყანაში საკვები რთულად იშოვებოდა, ამ კერძს კი მაცივარში შენახვა არ სჭირდებოდა. მას დღემდე მიირთმევენ როგორც ბრინჯის მისაყოლებელსა და ბარების კერძს.

*შიოკარას* ჭამის ერთ-ერთი მეთოდი პორციის ერთი ლუკმით შეჭმასა და უბრალო ვისკის მიყოლებას გულისხმობს. იაპონიაში ზოგიერთი ბარი სპეციალიზებულია *შიოკარას* მომზადებაში.

## შიოკარას სახეობები
* **იკა ნო შიოკარა** — მზადდება მოლუსკისებრი კალმარისაგან (ყველაზე გავრცელებული ჯიში); 
* **ჰოტარუიკა ნო შიოკარა** — მზადდება ციცინათელა კალმარისგან;
* **კაცუო ნო შიოკარა** — მზადდება ზოლიანი თინუსისგან;
* **კაკი ნო შიოკარა** — მზადდება ხამანწკისგან;
* **უნი ნო შიოკარა** —  მზადდებაზღვის ზღარბის ქვირითისგან;
* **ამი ნო შიოკარა** — მზადდება კრევეტის ერთ-ერთი სახეობისგან (მიზისა);

ზოგ *შიოკარას* ტიპს სპეციფიკური სახელი აქვს:

* **განზუკე** — მზადდება კიბორჩხალისგან;
* **კონოვატა** — მზადდება ზღვის კიტრისაგან (ჰოლოთურიები);
* **მეფუნი** — მზადდება კეტასგან;
* **ურუკა (შიოკარა)** — მზადდება აიუსგან;
* **შუტო** — მზადდება თინუსისგან (*კაცუო*);

## სქოლიო 
კატეგორია:იაპონური სამზარეულო
ალტერაცია

**ალტერაცია** შეიძლება აღნიშნავდეს:
* ალტერაცია — ორგანოების, ქსოვილებისა და უჯრედების სტრუქტურის ცვლილებები სხვადასხვა ფაქტორების ზეგავლენით, რასაც თან ახლავს მათი ცხოველქმედების დარღვევა;
* ალტერაცია — კილოს საფეხურების ან ბგერათრიგის ძირითადი საფეხურების სიმაღლის შეცვლა ნახევარი ან მთელი ტონით.